钦定古今图书集成/明伦汇编/交谊典/第001卷 > 庄子 > 《渔父》
## 钦定古今图书集成/明伦汇编/交谊典/第001卷 > 庄子 > 《渔父》

人有八疵：“非其事而事之，谓之总；莫之顾而进之，谓
之佞；希意道言，谓之谄；不择是非而言，谓之谀；好言
人之恶，谓之谗；析交离亲，谓之贼；称誉诈伪以败恶
人，谓之慝；不择善否，两容颊适，偷拔其所欲，谓之险。
此八疵者，外以乱人，内以伤身，君子不友，明君不臣。”